<classify> TANZANIA imeziomba nchi tajiri duniani, kuongeza michango ya kupambana na athari za mabadiliko ya tabianchi walau kufi kia dola za Marekani bilioni 100 kila mwaka.Akihutubia Mkutano wa 25 wa Umoja wa Mataifa kuhusu mabadiliko ya Tabianchi unaomalizika jijini Madrid nchini Hispania, Naibu Waziri katika Ofisi ya Makamu wa Rais Muungano na Mazingira, Musa Sima amesema Tanzania imeathiriwa sana na matukio ya janga la tabianchi, hasa kwa matukio ya mvua nyingi na joto lililopitiliza ambavyo havikupata kushuhudiwa kwa miongo kadhaa iliyopita.Sima alisema mafuriko yameua, yameharibu barabara na madaraja na kusababisha hasara kubwa.Alisema Tazania inatambua machango wa nchi tajiri katika kupambana na janga hilo la kidunia, lakini alikumbusha kwamba nchi tajiri zimeahidi kutoa kwa hiari fedha za ziada kwenye mfuko uitwao Green Climate Fund ahadi ikiwa ni dola za Marekani bilioni 9.66.Alikumbusha, bado tuko mbali na kuziba pengo la mahitaji ya fedha ya nchi zinazoendelea na lengo lililowekwa la kukusanya dola za Marekani bilioni 100 kwa mwaka. Kwa hiyo, tunaziomba nchi zilizoendelea na wachangiaji wengine kuzidisha michango yao.Alisema katika kutoa mchango wake kidunia, Tanzania inatekeleza miradi kadhaa ya kimkakati ili kupambana na athari za tabianchi na kutaja baadhi yake kuwa ni ujenzi wa miradi ya kuzalisha umeme kwa kutumia maji.Aidha, Tanzania imeimarisha Mamlaka ya Utabiri wa Hali ya Hewa TMA kwa kununua rada mbili ili kuiongezea uwezo taasisi hiyo wa kufuatilia na kutabiri mwenendo wa hali ya hewa. Ili kupunguza uotoaji wa gesimkaa, Sima alieleza kwamba Tanzania imejenga Mradi wa Mabasi Yaendayo Haraka BRT katika Jiji la Dar es Salaam na inajenga Reli ya Kisasa SGR.Pia amesema Tanzania iko makini na kampeni ya kitaifa ya kupanda miti ili kupambana na upoteaji na uharibifu wa misitu. Alieleza kwamba Tanzania inaendesha kampeni hiyo, ingawa ina takribani hekta milioni 48 za misitu.Amesema Tanzania inazishukuru serikali za Chile na wenyeji wa mkutano, Hispania kwa kuandaa mkutano huo. Tanzania ilimshukuru Katibu Mkuu wa Umoja wa Mataifa, Antonio Guterres kwa kuandaa mkutano wa wakuu wa nchi, uliofanyika jijini New York Septemba 23, mwaka huu.Sima amesema kwa ushahidi wa ripoti ya mwaka huu ya taasisi ya IPCC na maonyo yake.Maonyo ya mwaka huu ya Shirika la Umoja wa Mataifa la Hali ya Hewa WMO, dunia ina wajibu wa kuchukua hatua za haraka kulinda sayari hii na wakati wa kufanya hivyo ni sasa.  <topic>: KITAIFA 